****

LATVIJAS REPUBLIKA

 PRIEKUĻU NOVADA PAŠVALDĪBA

**PRIEKUĻU VIDUSSKOLA**

Reģistrācijas Nr. 4413900336, Cēsu prospektā 46, Priekuļos, Priekuļu pagastā., Priekuļu novadā, LV-4126, tālr./fax 64107837

APSTIPRINĀTA

ar Priekuļu vidusskolas direktora

 rīkojumu Nr.57.a

IEKŠĒJIE NOTEIKUMI

 Priekuļos 2020.gada 1.septembrī

**Izglītojamo mācību sasniegumu vērtēšanas kārtība Priekuļu vidusskolā**

***Izglītojamo mācību sasniegumu vērtēšanas kārtība izdota saskaņā ar Vispārējās izglītības likuma 10.panta trešās daļas 2.punktu, Ministru kabineta 12.08.2014. noteikumu Nr.468 „Noteikumi par valsts pamatizglītības standartu, pamatizglītības mācību priekšmetu standartiem un pamatizglītības programmu paraugiem″ 31.punktu, Ministru kabineta 21.05.2013. noteikumu Nr.281 „Noteikumi par valsts vispārējās vidējās izglītības standartu, mācību priekšmetu standartiem un izglītības programmu paraugiem″ 29.punktu, Ministru kabineta 27.11.2018. noteikumu Nr.747 „Noteikumi par valsts pamatizglītības standartu un pamatizglītības programmu paraugiem″ 15.punktu un 11.pielikuma 19.punktu, 12.pielikuma 21.punktu, Ministru kabineta 03.09.2019. noteikumu Nr.416 „Noteikumi par valsts vispārējās vidējās izglītības standartu un vispārējās vidējās izglītības programmu paraugiem″ 20.punktu un 11.pielikuma 16.punktu, Priekuļu vidusskolas nolikuma 9. punktu***

**I Vispārīgie jautājumi**

1. Izglītojamo (turpmāk tekstā – skolēnu) mācību sasniegumu vērtēšanas kārtība Priekuļu vidusskolā (turpmāk tekstā – skolā) nosaka, kā tiek vērtēti un skolas dokumentācijā atspoguļoti

skolēnu mācīšanās rezultāti.

1. Vērtēšanas kārtība ir izstrādāta skolēniem, skolotājiem, vecākiem, lai sniegtu vienotu izpratni par skolēnu mācīšanās vērtēšanas pamatprincipiem.
2. Ar skolēnu mācību sasniegumu vērtēšanas kārtību klašu audzinātāji iepazīstina skolēnus un vecākus vai likumiskos pārstāvjus.
3. Mācību snieguma vērtēšanas procesā tiek ievēroti vērtēšanas pamatprincipi atbilstoši spēkā esošajam pamatizglītības un vispārējās vidējās izglītības standartam:

2020./2021. mācību gadā 1., 4., 7. klasē atbilstoši Ministru kabineta noteikumiem Nr. 747; 10. klasē atbilstoši Ministru kabineta noteikumiem Nr. 416.;

2.,3.,5., 6., 8., 9.klasē atbilstoši Ministru kabineta noteikumiem Nr. 468, 11., 12.klasē atbilstoši Ministru kabineta noteikumiem Nr. 281.

2021./2022. mācību gadā 1.,2 , 4., 5., 7, 8. klasē atbilstoši Ministru kabineta noteikumiem Nr. 747; 10., 11. klasē atbilstoši Ministru kabineta noteikumiem Nr. 416.

3.,6., 9.klasē atbilstoši Ministru kabineta noteikumiem Nr. 468, 12.klasē atbilstoši Ministru kabineta noteikumiem Nr. 281.

2022./2023. mācību gadā 1.-9.klasēs atbilstoši Ministru kabineta noteikumiem Nr. 747; 10.-12.klasē atbilstoši Ministru kabineta noteikumiem Nr. 416.

1. Mācību snieguma vērtēšanas veidi ir šādi:
	1. formatīvā vērtēšana, kas ir nepārtraukta ikdienas mācību procesa sastāvdaļa un nodrošina skolēnam un pedagogam atgriezenisko saiti par skolēna tā brīža sniegumu pret plānotiem sasniedzamajiem rezultātiem. Formatīvie vērtējumi ir informatīvi vērtējumi, un tie neietekmē semestra vai gada vērtējumu.
	2. diagnosticējošā vērtēšana, lai izvērtētu skolēna mācīšanās stiprās un vājās puses un noskaidrotu nepieciešamo atbalstu.
	3. summatīvā vērtēšana, ko organizē mācīšanās posma noslēgumā (apjomīga darba (projekts, pētnieciskais darbs, jaunrades darbs u.c.), temata, semestra, mācību gada, izglītības pakāpes noslēgumā), lai novērtētu un dokumentētu skolēna mācīšanās rezultātu.
2. Valsts pārbaudes darbu organizēšana un vērtēšana norit saskaņā ar MK noteikumiem.

**II Vērtēšanas plānošana un īstenošana**

7. **1.-3.klasēs**

7.1. Skolēna mācību sniegums formatīvajā vērtēšanā un summatīvajā vērtēšanā tiek izteikts apguves līmeņos: Sācis apgūt (E-klasē apzīmē ar burtu «S»); Turpina apgūt (E-klasē apzīmē ar burtu «T»); Apguvis (E-klasē apzīmē ar burtu «A»); Apguvis padziļināti (E-klasē apzīmē ar burtu «P»). Katru vērtējumu pedagogs pamato ar snieguma līmeņa aprakstu.

7.2. Pārejas periodā - 2020./2021. mācību gadā 2. un 3. klasē, 2021./2022. mācību gadā 3. klasē -, skolēnu ikdienas (formatīvajā) vērtēšanā un summatīvajā vērtēšanā (temata, semestra, mācību gada noslēgumā) mācību sasniegumus vērtē aprakstoši, izmantojot apzīmējumus: "+" (apguvis (70-100%)), "/" (daļēji apguvis (35-69%)), "-" (vēl jāmācās (līdz 34%)), izņemot latviešu valodā un matemātikā, kā arī angļu valodā 3. klasē, kur sniegumu vērtē 10 ballu skalā (atbilstoši šīs kārtības punktiem 8.2., 8.3.,8.4.)

8. **4. – 12.klasēs**

8.1. Skolēnus formatīvos vērtējumus atspoguļo procentos vai apguves līmeņos: Sācis apgūt (E-klasē apzīmē ar burtu «S»); Turpina apgūt (E-klasē apzīmē ar burtu «T»); Apguvis (E-klasē apzīmē ar burtu «A»); Apguvis padziļināti (E-klasē apzīmē ar burtu «P»). Katru vērtējumu pedagogs pamato ar snieguma līmeņa aprakstu (apguves līmeņiem) vai kritērijiem (vērtējumiem procentos)

8.2. *Svītrots ar dir.rīk.Nr.9 2021.gada 31.augustā*

8.3. Summatīvajā vērtēšanā vērtējumu izsaka ballēs (10 - "izcili", 9 - "teicami", 8 - "ļoti labi", 7 - "labi", 6 - "gandrīz labi", 5 - "viduvēji", 4 - "gandrīz viduvēji", 3 - "vāji", 2 - "ļoti vāji", 1 - "ļoti, ļoti vāji"). Summatīvie vērtējumi tiek izlikti atbilstoši darba izpildes apjomam pēc skolas vienotas ballu skalas:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Balles | **1** | **2** | **3** |  **4** | **5** | **6** | **7** | **8** | **9** | **10** |
| Veiktā darba apjoms % | 1-10 | 11-20 | 21-32 | 33-45 | 46-57 | 58-69 | 70-77 | 78-86 | 87-94 | 95-100 |

8.4. Mācību sasniegumi tiek vērtēti regulāri, nosakot minimālo formatīvo un summatīvo vērtējumu skaitu priekšmetos, kurus vērtē 10 ballu skalā:

|  |  |  |  |  |  |  |
| --- | --- | --- | --- | --- | --- | --- |
| Stundu skaits nedēļā  | **1** | **2** | **3** |  **4** | **5** | **6** |
| Vērtējumu skaits mēnesī (kopā) | 1 | 2 | 3 |  4 | 5 | 6 |
| Summatīvo vērtējumu skaits semestrī  | 2  | 3 | 4 |  4 | 5 | 6 |

8.5. 2020./2021.m.g. 4., 7., 10.klasēs, 2021./2022.m.g. 4.,5.,7.,8.,10., 11.klasēs, no 2022./2023.m.g.visās klasēs formatīvo un summatīvo vērtējumu skaitu mācību gadā nosaka pedagogs atbilstoši mācību programmā iekļaujamo tematu skaitam.

9. Summatīvās vērtēšanas darbu plānošana, īstenošana:

9.1. Pārbaudes darbu norises laiku skolotājs saskaņo semestra sākumā, ierakstot e-klases pārbaudes darbu grafikā, koriģē semestra laikā, ne vēlāk kā nedēļu pirms pārbaudes darba norises, atzīmējot to pārbaudes darbu grafikā e-klasē un paziņojot skolēniem:

9.1.1. 1. - 6. klasēs var tikt plānots 1 tematiskais pārbaudes darbs dienā, 7. - 12. klasēs var tikt plānoti 2 tematiskie darbi dienā;

9.1.2. Skolotājs pārbaudes darbu novērtē un vērtējumu izliek žurnālā 5 darba dienu laikā kopš tā iesniegšanas brīža.

9.2. Skolotāja noteiktie pārbaudes darbi ir obligāti. Ja skolēns nepiedalās pārbaudes darbā, pedagogs skolvadības sistēmā „e-klase” fiksē gan izglītojamā mācību priekšmeta stundas kavējumu („n”), gan obligāti veicamā pārbaudes darba neizpildi („n/v”);

9.3.Visiem summatīvajiem vērtējumiem jābūt noteiktiem, skaidriem un nepārprotamiem vērtēšanas kritērijiem. Pirms darba veikšanas skolotājs iepazīstina skolēnus ar darba vērtēšanas kritērijiem, darba labošanas ilgumu.

9.4.Sportā pārbaudes darba vērtējumu ballēs var noteikt arī vairākās sporta aktivitātēs iegūto punktu summa, pēc pedagoga izstrādātiem vērtēšanas kritērijiem. Ja skolēns no kādas pārbaudes darba daļas ir atbrīvots, summatīvo vērtējumu aprēķina no paveiktā

9.5.Skolēni saņem vērtējumu semestrī un mācību gada noslēgumā, ja attiecīgajā mācību priekšmetā ir veikuši visus pedagoga noteiktos pārbaudes darbus;

9.6. Rakstisko pārbaudes darbu skolēns pilda ar zilas vai melnas tintes pildspalvu, zīmuli izmanto tikai zīmējumos. Pārbaudes darbā neizmanto korektoru. Ja skolēns lieto neatļautus palīglīdzekļus vai darbā ir cilvēka cieņu aizskaroši izteikumi, tad skolotājs darbu nevērtē, bet izmanto apzīmējumu “n/v”.

9.7. Ja izglītojamais nav veicis pārbaudes darbu konkrētajā mācību stundā, viņam tiek dota iespēja veikt šo darbu 14 mācību dienu laikā kopš notikušā pārbaudes darba. Ilgstošas slimības gadījumā termiņš var tikt pagarināts.

9.8. Ja skolēns nav darbu veicis iepriekšējā punktā noteiktajā termiņā, skolotājam ir tiesības uzdot skolēnam veikt pārbaudes darbu skolotāja norādītajā laikā

9.9. Pedagogs var atbrīvot skolēnu no konkrēta pārbaudes darba vai darba daļas izpildes izglītojamā ilgstošas slimības dēļ vai sakarā ar izglītojamā piedalīšanos ārpusskolas pasākumos, kas saistītas ar konkrēto mācību priekšmetu: olimpiādēs, konkursos, skatēs, sporta sacensībās.

9.10. Saņemtie nepietiekamie vērtējumi jāuzlabo 2 nedēļu laikā pēc vērtējuma saņemšanas vai skolotāja noteiktā laikā, ja vērtējums saņemts semestra pēdējās 2 nedēļās.Skolēniem, kam noteikti atbalsta pasākumi, skolotāji var norādīt ilgāku laiku vērtējuma uzlabošanai;

9.11. Saņemtos vērtējumus (4-9 balles) skolēnam ir tiesības uzlabot vienu reizi 2 nedēļu laikā pēc vērtējuma saņemšanas vai skolotāja noteiktā laikā, ja vērtējums saņemts semestra pēdējās 2 nedēļās.

9.12 Uzlabotais vērtējums e-klases žurnālā tiek atspoguļots kā labots pēc būtības, arī gadījuos, ja vērtējums nemainās.

10. Ierakstu “atb” (atbrīvots) tiek lietots, ja skolēns ir atbrīvots no sporta nodarbībām un ir uzrādījis medicīnas darbinieka izsniegtu izziņu vai vecāka iesniegumu.

11. Ierakstu „n/v” izmanto, ja skolēns nav veicis darbu, par kuru jāsaņem vērtējums, “n/v” nepiešķir vērtību, tas neietekmē izglītojamā vērtējumu mācību priekšmetā;

12. Ierakstus par mācību stundu e-žurnālā pedagogi veic par katru dienu līdz plkst. 18.00, skolēnu saņemtos formatīvos vērtējumus fiksē līdz nākamajai stundai vai 3 darba dienu laikā, bet summatīvos vērtējumus ne vēlāk kā 5 darba dienas pēc nobeiguma darba.

13. Semestra, gada un kursa vērtējumu izlikšana:

13.1. Skolēna semestra vērtējums mācību priekšmetos tiek izlikts, ņemot vērā visus semestrī saņemtos summatīvos vērtējumus. Semestra vērtējumu izliek:

13.1.1. aprēķinot vidējo iegūto vērtējumu semestrī;

13.1.2. ja semestrī iegūtais vidējais vērtējums aiz komata ir vismaz 0,7, tad vērtējumu noapaļo ar uzviju.

13.2. 2020./2021.m.g. 4., 7., 10.klasēs, 2021./2022.m.g. 4.,5.,7.,8.,10., 11.klasēs, no 2022./2023.m.g.visās klasēs 1. semestra noslēgumā tiek izlikts informatīvs semestra noslēguma vērtējums, kuru izliek atbilstoši Vērtēšanas kārtībā 12.1.punktā aprakstītajai kārtībai.

13.3. Gada vērtējumu izliek, aprēķinot abu semestru vērtējumu vidējo vērtību. Vērtējuma izšķiršanās gadījumā aprēķina, visu mācību gada laikā saņemto vērtējumu vidējo vērtību, kuru noapaļo 12.2. punktā noteiktajā kārtībā.

13.4. 2020./2021.m.g. 4., 7., 10.klasēs, 2021./2022.m.g. 4.,5.,7.,8.,10., 11.klasēs, no 2022./2023.m.g.visās klasēs gada vērtējumu izliek, aprēķinot visu mācību gada laikā iegūto summatīvo vērtējumu vidējo vērtējumu, kuru noapaļo 13.2. punktā noteiktajā kārtībā.

13.5. Skolēniem vidusskolas posmā, kas mācības uzsāk 2020./2021.m.g. un vēlāk, mācību kursa gala vērtējumu, izliek, aprēķinot visu mācību kursa laikā iegūto summatīvo vērtējumu vidējo vērtējumu, kuru noapaļo 12.2. punktā noteiktajā kārtībā.

13.6. Skolēns saņem ierakstu „n/v” gadā, ja kādā no semestriem ir ieraksts "n/v".

13.7. Skolēniem, kuri ilgstošas slimības vai citu sttaisnojošu iemeslu dēļ nav apguvuši daļu mācību vielas, pamatojoties uz vecāku/aizbildņa iesniegumu, ar Pedagoģiskās padomes lēmumu var piešķirt semestra pagarinājumu.

13.8. 2021.gadā 11.un 12.kl.skolēni izstrādā un aizstāv zinātniski pētniecisko darbu.Darbs tiek vērtēts 10 ballu skalā, saskaņā ar ZPD izstrādes kārtību. Ja vērtējums ir 7 balles vai augstāks, ZPD izstrādāšanas fakts tiek fiksēts sekmju izrakstā, skolu beidzot.

13.9. Izglītojamie vidusskolas posmā, kas mācības uzsāk no 2020./2021.m.g., 12. klasē izstrādā un aizstāv pētniecisko, jaunrades vai sabiedrisko darbu saistībā ar vienu vai vairākiem izvēlētajiem padziļinātajiem kursiem.

**III Sadarbība ar vecākiem**

14. Skolotāju un vecāku sadarbību izglītojamo mācību sasniegumu pilnveidē nodrošina šādas saziņas formas:

14.1. Skolvadības sistēma „e-klase”;

14.2. Skolēna dienasgrāmata (1.-3. klasēs);

14.3. Sekmju izraksti;

14.4. Vecāku sapulces;

14.5. Individuālas tikšanās ar klases audzinātāju, priekšmetu skolotājiem, skolas administrāciju.

15. Ja radušās nesaskaņas par izglītojamā vērtējumu mācību priekšmetā gadā vai kursā, pēc vecāku vai pilngadīga skolēna rakstiska pieprasījuma skolas direktors pieņem lēmumu par vērtējuma apstiprināšanu vai pārskatīšanu.

**IV Noslēguma jautājumi**

16. Kārtība tiek apstiprināta pedagoģiskās padomes sēdē un ir saistoša visiem Priekuļu vidusskolas pedagoģiskajiem darbiniekiem.

17. Grozījumi kārtībā tiek izdarīti ar direktora rīkojumu, balstoties uz izmaiņām normatīvajos dokumentos un pedagoģiskās padomes sēdē izteiktajiem ieteikumiem.

18. Izglītojamo mācību sasniegumu vērtēšanas kārtība stājas spēkā ar 2020.gada 1.septembri.

19. Ar šīs kārtības spēkā stāšanās brīdi atzīt par spēku zaudējušu kārtību, kas apstiprināta 2015.gada 1.septembrī